พอดีมีพสพ.วันที่ 24 ค่ะ มาเรื่อยๆจนถึง 29 แต่วันที่ 28 ไม่ได้ใส่ถุงค่ะ เลยกินยาคุมฉุกเฉินไป เม็ดแรกไม่เกิน 15 ชม. ค่ะ แล้วเม็ด ที่2 12 ชม. ค่ะ หนูมีประจำเดือนล่าสุดเดือนที่แล้ววันแรกคือวันที่2 ค่ะ หลังกินยาคุมแล้ว มีเลือดออกค่ะ ปวดท้องร่วมด้วย คือประจำเดือนรึป่าวคะ เพราะอยู่ในช่วงที่ประจำเดือนต้องมาค่ะ แต่เนื่องจากกินยาคุมเลยทำให้มาช้า
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18% ส่วนวันที่มีเพศสัมพันธ์โดยไม่ใช้ถุงยางอนามัย หากได้ทานยาคุมฉุกเฉินไปหลังจากที่มีเพศสัมพันธ์ไปแล้ว 15 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกหลังทานยาคุมฉุกเฉิน อาจเป็นเลือดประจำเดือนได้ เนื่องจากอยู่ในช่วงที่ประจำเดือนควรจะมา หากเลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่มีการตั้งครรภ์เกิดขึ้นค่ะ